A csapat eredetileg Jordan Grand Prix néven szerepelt először a sportágban az 1991-es szezontól kezdve, brit licensszel és Silverstone-i bázissal. Legjobb helyezésük az 1999-es bajnoki pontversenyben elért harmadik hely volt. A csapat a 2000-es években pénzügyi problémák miatt egyre rosszabbul teljesített, majd Eddie Jordan csapatfőnök eladta a Midland Groupnak, illetve Alex Schnaider orosz/kanadai vállalkozónak. A Midland F1 Racing egy szezont töltött a Formula–1-ben, 2007-től Spyker F1 néven álltak fel a rajtrácsra. Az európai nagydíjtól kezdve újra finanszírozási nehézségek álltak elő és a csapatot 88 000 000 euróért eladták az indiai üzletembernek, Vijay Mallyának.